VILNIAUS RAJONO SAVIVALDYBĖS TARYBA

SPRENDIMAS

DĖL Vilniaus rajono savivaldybės turto Perdavimo všį Vilniaus rajono centrinei poliklinikai ir Savivaldybės Turto patikėjimo 2020 m. spalio 29 d. sutarties Nr. A56(1)-1407-(3.18) pakeitimo

2024 m. ……. …..d. Nr. T3-…

Vilnius

Vadovaudamasi Lietuvos Respublikos vietos savivaldos įstatymo 6 straipsnio 3 punktu, Lietuvos Respublikos sveikatos priežiūros įstaigų įstatymo 36 straipsnio 3 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Vilniaus rajono savivaldybei nuosavybės teise priklausančio turto perdavimo savivaldybės asmens sveikatos priežiūros viešosioms įstaigoms patikėjimo teise pagal patikėjimo sutartį tvarkos aprašu, patvirtintu Vilniaus rajono savivaldybės tarybos 2020 m. liepos 31 d. sprendimu Nr. T3-215 „Dėl Vilniaus rajono savivaldybei nuosavybės teise priklausančio turto perdavimo savivaldybės asmens sveikatos priežiūros viešosioms įstaigoms patikėjimo teise pagal patikėjimo sutartį tvarkos aprašo patvirtinimo“, atsižvelgdama į VšĮ Vilniaus rajono centrinės poliklinikos prašymus (2024 m. birželio 3 d. Nr. A10-392 ir 2024 m. spalio 9 d. Nr. A10-794), Vilniaus rajono savivaldybės administracijos Mickūnų seniūnijos 2024 m. spalio 10 d. prašymą Nr. A38(1)-2295, Vilniaus rajono savivaldybės taryba nusprendžia:

1. Perduoti VšĮ Vilniaus rajono centrinei poliklinikai (į. k. 124246958) patikėjimo teise pagal turto patikėjimo sutartį Vilniaus rajono savivaldybei nuosavybės teise priklausantį nekilnojamąjį turtą: 60,20 kv. m negyvenamąsias patalpas, esančias administraciniame pastate, kurio unikalus Nr. 4198-5024-6014, 1B2p, statinio bendras plotas 612,01 kv. m, perduodamos patalpos pažymėtos indeksais 1-8 (3,48 kv. m), 1-9 (3,53 kv. m), 1-10 (4,11 kv. m),1-11 (5,10 kv. m), 1-12 (17,04 kv. m), 1-13 (17,94 kv. m), 1-14 (9,00 kv. m iš 24,16 kv. m), įsigijimo vertė 10688,84 Eur, 2024 m. rugsėjo 30 d. likutinė vertė  6217,80 Eur, Vilniaus r. sav., Mickūnų mstl., Mickūnų g. 3, jos įstatuose numatytai veiklai vykdyti iki 2040 m. spalio 30 d.

2. Pakeisti Vilniaus rajono savivaldybės turto patikėjimo 2020 m. spalio 29 d. sutarties Nr. A56(1)-1407-(3.18) (toliau Sutartis) 1 ir 2 priedus:

2.1. Pakeisti Sutarties 1 priedo 35 punktą ir jį išdėstyti taip:

35.	Patalpos administraciniame pastate, unikalus Nr. 4198-5024-6014, 1B2p, pažymėtos plane 1-3 (13,33 kv. m), 1-4 (19,58 kv. m), 1-5 (2,33 kv. m), 1-6 (9,39 kv. m), 1-7 (7,26 kv. m), 1-2 (9,96 kv. m), 1-1 (2,31 kv. m), 1-22 (10,80 kv. m), 1-24 (9,14 kv. m), 1-23 (13,87 kv. m), 1-8 (3,48 kv. m), 1-9 (3,53 kv. m), 1-10 (4,11 kv. m), 1-11 (5,10 kv. m), 1-12 (17,04 kv. m), 1-13 (17,94 kv. m), 1-14 (9,00 kv. m iš 24,16 kv. m)	Vilniaus r. sav., Mickūnų sen., Mickūnai, Mickūnų g. 3	158,17	MIC0001	31195,91	30244,33	2014-12-31	120220100	3.1.1.2.1.2.	SB1

2.2. Pripažinti netekusiais galios Sutarties 2 priedo 22, 67, 94 punktus.

3. Įgalioti Vilniaus rajono savivaldybės administracijos direktorių pasirašyti susitarimą dėl Vilniaus rajono savivaldybės turto patikėjimo 2020 m. spalio 29 d. sutarties Nr. A56(1)-1407-(3.18) pakeitimo su VšĮ Vilniaus rajono centrine poliklinika ir šio sprendimo 1 punkte nurodyto turto perdavimo–priėmimo aktą.

4. Pripažinti Vilniaus rajono savivaldybės tarybos 2024 m. rugpjūčio 30 d. sprendimą Nr. T3-237 „Dėl Vilniaus rajono savivaldybės turto perdavimo ir savivaldybės turto patikėjimo 2020 m. spalio 29 d. sutarties Nr. A56(1)-1407-(3.18) pakeitimo“ netekusiu galios.

Savivaldybės meras	Robert Duchnevič